Medžlisin kokoontumispaikka Krimillä
**Krimin tataarien kansan medžlis** (krimintat. *Qırımtatar Milliy Meclisi*, ukr. Меджліс кримськотатарського народу, *Medžlis krymskotatarskoho narodu*) on Krimin tataareita edustava toimeenpanevaa valtaa käyttävä organisaatio. Lainsäädännöllistä valtaa käyttää Krimin tataarien kansan kurultai. Medžlis koostuu 33 vaaleilla valitusta henkilöstä, joista yksi toimii puheenjohtajana.

Sana medžlis tulee alkujaan arabian kielen "istumapaikkaa" tarkoittavasta sanasta (arab. مجلس‎).

Historia
--------

Helmikuun vallankumouksen jälkeen ensimmäinen Krimin tataarien kurultai ja Krimin kansantasavalta perustettiin Bahtšisaraissa. Ensimmäiseksi hallituksen päämieheksi valittiin Noman Çelebicihan. Bolševikit valtasivat kuitenkin Krimin jo tammikuussa 1918, lakkauttivat sen kansanedustuslaitoksen ja pidättivät Çelebicihanin.

Nykymuodossaan medžlis perustettiin vuonna 1991 Simferopolissa. Ensimmäiseksi puheenjohtajaksi valittiin Mustafa Cemilev, joka toimi virassa aina vuoteen 2013 asti.

Vuonna 1999 Ukrainan presidentti Leonid Kutšma perusti Krimin tataarien kansan edustajiston. Medžlis sen sijaan nähtiin epävirallisena edustuslaitoksena, joka kuitenkin *de facto* edusti Krimin tataareita Ukrainassa.

Toiminta nykyään
----------------

Medžlis kokoontuu neljä kertaa vuodessa ja ollakseen päätösvaltainen, paikalla tulee olla vähintään 2/3 edustajista. Medžlis keskittyy hoitamaan erityisesti Krimin tataarien karkotuksen aiheuttamia ongelmia. Lisäksi medžlis pyrkii pitämään kansanmurhaksi luokitellun tapahtuman muistoa.

Vuonna 2013 medžlisin puheenjohtajaksi valittiin Refat Tšubarov.

### Evakointi Krimiltä

Medžlis ilmoitti 3. heinäkuussa 2014, että se kokoontuu ensimmäistä kertaa historiansa aikana Krimin niemimaan ulkopuolella, Henitšeskin kaupungissa H'ersonin alueella. Medžlisin ensimmäinen puhemies Cemilev oli jo saanut viiden vuoden "maahantulokiellon" venäläisiltä miehittäjiltä.

Syyskuussa 2014 Kremlin asettama nukkehallituksen edustaja Sergei Aksjonov sanoi, ettei mitään medžlisiä ole edes olemassa. Venäläiset olivat vain paria päivää aikaisemmin takavarkoineet medžlisin kokoontumispaikan. Lisäksi Krimin tataarien johtajia asetettiin "maahantulokieltoon" syytettynä etnisten ryhmien välisen vihan lietsomisesta. Medžlis on sittemmin siirtänyt kokoontumispaikkansa Kiovaan.

Kesäkuussa 2023 medžlis pani alulle aloitteen, jossa se pyysi Ukrainan parlamenttia tunnustamaan medžlisin aseman Krimin tataarien virallisena edustajana. Tätä ennen medžlisillä ei ole ollut virallista laillista statusta Ukrainassa Krimin tataarien edustajana ja mikäli medžlis saa virallisen valtion tunnustuksen se on oikeutettu omaan kiintiöityyn rahasummaan valtion budjetista.

Lähteet
-------

1. ↑  Qırımtatar Milliy Meclisi *Federal Union of European Nationalities*.  2024. Viitattu 2.3.2024. (englanniksi)
2. 1 2  Гордієнко, Д. С.: *Кримськотатарського народу меджліс*. Інститут енциклопедичних досліджень НАН України. ISBN 978-966-02-2074-4. Teoksen verkkoversio (viitattu 2.3.2024). (ukrainaksi)
3. 1 2  Historical excursion *Меджліс*. Viitattu 2.3.2024. (englanniksi)
4. ↑  Джемілєв Мустафа *LB.ua*.  15.12.2023. Viitattu 2.3.2024.
5. 1 2  Меджліс звернувся до влади України для закріплення правового статусу – Барієв *Крым.Реалии*.  5.6.2023. Viitattu 2.3.2024. (ukrainaksi)
6. ↑  Chubarov elected chairman of Mejlis of Crimean Tatars *Kyiv Post*.  28.10.2013. Viitattu 2.3.2024.
7. ↑  Меджліс у п’ятницю вперше збереться не в Криму *Українська правда*. Viitattu 2.3.2024. (ukrainaksi)
8. ↑  Crimean Leader Says Mejlis Does Not Exist *Radio Free Europe/Radio Liberty*.  22.9.2014. Viitattu 2.3.2024. (englanniksi)
9. ↑  About Mejlis *Меджліс*. Viitattu 2.3.2024. (englanniksi)